# 3.1. Recomendacións de uso

# Orientacións e recomendacións de uso

## Recursos materiais necesarios

O REA está deseñado para permitir ao profesorado adaptar as propostas de traballo para o alumnado aos recursos dispoñibles.

Para a presentación do REA e as tarefas individuais e de grupo das fases 2, 3 e 4: un equipo informático,

Para os experimentos da masa e volume: unha báscula, unha probeta ou recipiente graduado e diversos obxectos da aula (apartado 3.1 "Todo é materia").

Para elaborar as diferentes partes da maqueta (apartado 3.3 "Actuamos" ):

Depresores de madeira ou cartón para facer as aspas do aeroxerador.
Tubo de cartón para facer a base do aeroxerador.
Un pequeno motor
Unha roda que nos permita xirar o motor.
Un LED.
Un cartón para facer unha casa. (Pode ser un cartón de leite reutilizable).

Placa solar
Cables de crocodilo
Un LED
Cartón ou cartolina para deseñar un farol

6 tapóns de plástico de botella
1 tapón de diámetro superior
1 motor
1 LED
1 botella grande auga
1 palliña

Para a construción do robot: empregaremos Nezha e MicroBit (apartado 3.2 "Explorando Carbonus").

No REA ofrécese unha proposta accesible e doada de elaborar con material común.

Recomendacións segundo a dispoñibilidade de recursos:

Sen medios dixitais: uso de cartolina, tesoiras, pegamento e outros materiais comúns da aula.

Con aplicacións informáticas sen conexión a Internet: uso de LibreOffice Draw para a elaboración de elementos gráficos, deseños e presentacions. Hai que ter en conta que este tipo de programas non permite o traballo compartido sobre o mesmo produto.

Co uso de servizos en Internet: utilización da plataforma AbalarBox como soporte para o traballo colaborativo de creación dos produtos dixitais.

## Proposta de agrupamentos para actividades grupais

Na primeira fase créanse os equipos estables para todo o proxecto, utilízase un procedemento non dirixido, con resultados aleatorios, para o repartimento do alumnado dentro dos grupos.

Ao longo do REA fanse propostas de tarefas para o traballo colaborativo en equipo. A análise, valoración e avaliación das producións dos grupos faise tamén en grupo.

Será necesario adaptar a configuración dos grupos (número de membros) e ampliar ou unificar temas segundo as características de cada centro educativo.

## Produtos finais

O produto final será a realización dunha maqueta que inclúa exemplos de enerxías renovables para solucionar o problema enerxético de Carbonus.

Os grupos deben elaborar maquetas con estes elementos:

- 1 aeroxerador para acender unha luz co uso da enerxía eólica.
- 1 panel solar para acender unha luz por medio da enerxía solar.
- 1 xerador hidráulico para acender unha luz mediante enerxía hidráulica.

Cada grupo decidirá os elementos decorativos da maqueta (a forma das casas, as cores, as rúas...).

## Avaliación

Como instrumentos de avaliación achéganse rúbricas para avaliar o traballo individual e en equipo.

Os diferentes produtos que se elaboran ao longo do REA van acompañados dunha lista de cotexo co obxectivo de ofrecer un instrumento para a valoración do resultado final, pero tamén coa intención de guiar ao alumnado no proceso de creación e/ou construción.

Non se inclúen as probas escritas definidas na programación didáctica modelo de Proens.

## Enfoque multinivel do reto

Este REA xa está multinivelado co reto proposto, pois as maquetas poden elaborarse con máis ou menos detalle. O docente poderá adaptar a dificultade ó alumnado que ten, por exemplo, recollerán mais ou menos información dependendo da capacidade da alumna ou do alumno.

Tanto o reto como as tarefas individuais preséntanse multiniveladas.

Actividades individuais

No REA recóllense actividades individuais con diferentes características, procedemento de resolución, tipoloxía e nivel de dificultade. O alumnado pode escoller segundo o seu criterio calquera das actividades propostas, no diario de aprendizaxe existen apartados específicos para que a alumna e o alumno reflexione sobre as tarefas que desenvolveu en cada fase.

O profesorado pode orientar e recomendar actividades.

Reto

Para superar o reto o alumnado deberá crear unha exposición coas maquetas para compartir co resto de comunidade educativa.

Para a elaboración das diferentes maquetas, non se determina a obriga de utilizar un determinado tipo de material ou un soporte definido. O alumnado, e a persoa docente, poderán escoller a complexidade da maqueta e as características do material utilizado. Con esta planificación foméntase a autonomía e a creatividade, ao tempo que non se condiciona o resultado do reto á dispoñibilidade duns recursos concretos.

Por exemplo, o alumnado poderá utilizar os seguintes materiais para construír as maquetas:

- Cartón, como proposta máis accesible
- Cartolinas, papel, periódicos...
- Impresión 3D
- Uso de cortadora láser

O grao de complexidade dos circuítos eléctricos das maquetas tamén pode ser variable, dependendo dos recursos materiais dos que dispoña cada centro educativo.

## Diario de aprendizaxe

Diario de aprendizaxe

O diario de aprendizaxe ofrécese como unha proposta de guía de reflexión (non avaliable) para o propio alumnado. Busca que recapaciten sobre as súas aprendizaxes e a maneira na que eles aprenden (estreitamente ligado ca competencia aprender a aprender). Pero é tamén para o profesorado xa que aínda que non sexa unha actividade avaliable, a revisión dos diarios de aprendizaxe pode servir para guiar e reorientar a nosa práctica docente e adaptarse mellor ás características do noso alumado.

No mesmo se responden cuestións relativas ás aprendizaxes adquiridas e ao proceso e valoración das mesmas. O alumnado ao rematar cada unha das fases ten unha "chamada" ao diario. Debido ao carácter especial da nosa área o diario está pensado para poder utilizalo de diversas maneiras, (tanto de maneira dixital como a man e de maneira completa ou segmentada por fases) como o docente decida:

Opción A: O diario pódese imprimir en formato "libro" en A5, un tamaño razoable e funcional se decidimos que os nosos alumnos e alumnas o leven ao pavillón ou ximnasio (espazo de xogo) e poidan cubrir nun momento da sesión a fase que se considere.
Opción B: O diario pódese imprimir por fases e ser entregado segmentado como se fose unha ficha a realizar ao finalizar cada fase.
Opción C: O diario pódese realizar e editar directamente no ordenador, coma unha tarefa á realizar na casa ou no seu tempo libre e posteriormente ser entregado ao rematar cada fase (se é segmentado) ou ao finalizar á situación de aprendizaxe (arquivo enteiro).
Búscase ter o maior tempo de compromiso motor polo que, aínda que a reflexión e análise sexan parte da aprendizaxe, débese pensar a mellor maneira de utilizalo en base as características do noso alumnado, a tipoloxía, infraestrutura e características do noso centro e material tecnolóxico dispoñible (no centro e fogares do alumnado).

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)